ALL โกยยอดขาย “ดิ เอ็กเซล ลาดพร้าว-สุทธิสาร” วันแรก 850 ลบ. ตอกย้ำผู้นำอสังหาฯภายใน 5 ปี
ALL โกยยอดขาย “ดิ เอ็กเซล ลาดพร้าว-สุทธิสาร” วันแรก 850 ลบ.ตอกย้ำผู้นำอสังหาฯภายใน 5 ปี
ALL โกยยอดขาย “ดิ เอ็กเซล ลาดพร้าว-สุทธิสาร” วันแรก 850 ลบ.ตอกย้ำผู้นำอสังหาฯภายใน 5 ปี
5 ส.ค. 2562

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL เปิดเผยว่า ภายหลังจากการจัดโปรโมชั่นพรีเซลทุกชั้นราคาเดียวของโครงการ ดิ เอ็กเซล ลาดพร้าว – สุทธิสาร ในช่วงวันที่ 3 – 4 สิงหาคมที่ผ่านมา ส่งผลให้ทำให้มีกลุ่มลูกค้าให้ความสนใจเป็นอย่างมาก ซึ่งเพียงแค่วันแรกสามารถกวาดยอดขายรวมทะลุกว่า 850  ล้านบาท หรือคิดเป็น 70% ของมูลค่าโครงการ 1,200   ล้านบาท ซึ่งนับเป็นสัญญาณที่ดี
ทั้งนี้ เนื่องจากทำเลย่านลาดพร้าว – สุทธิสาร จัดเป็นทำเลที่ผู้คนนิยมอยู่อาศัยหนาแน่นสูงถึง 90 – 95% ซึ่งแบ่งเป็นบ้านของผู้อยู่อาศัยเอง65% และเป็นผู้เช่า 25% และยังมีสิ่งอำนวยความสะดวกครบครัน จึงเป็นทำเลที่ตอบโจทย์วิถีการดำรงชีวิตในทุกๆ ด้าน จากการสำรวจพบว่า โซนนี้มีที่อยู่อาศัยให้เลือกมากมาย ทั้งโฮมออฟฟิศและคอนโดโลว์ไรส์ เหมาะสำหรับกลุ่มคนวัยทำงานรุ่นใหม่ ธุรกิจสตาร์ทอัพ นักลงทุน กลุ่มอาชีพอิสระ กลุ่มอาชีพสร้างสรรค์ ซึ่งแสดงให้เห็นว่าโครงการของบริษัทสามารถตอบโจทย์ความต้องการของลูกค้ากลุ่ม Real Demand อย่างแท้จริง
สำหรับความสำเสร็จดังกล่าวมาจากความมุ่งเน้นในกลยุทธ์การดำเนินธุรกิจที่โฟกัสการพัฒนาโครงการคอนโดมิเนียมในแนวรถไฟฟ้า บวกกับการเจาะเข้าถึงกลุ่ม Real Demand ที่แท้จริง ในระดับราคาขายที่เหมาะสม ทำให้คอนโดฯ Segment ดังกล่าวมีกระแสตอบรับอย่างดี ซึ่งโครงการ ดิ เอ็กเซล ลาดพร้าว – สุทธิสาร มูลค่าโครงการ 1,200 ล้านบาท จัดเป็นคอนโดมิเนียมเอาใจกลุ่มDINKs (Double Income, No Kids) ซึ่งเป็นวิถีชีวิตของคนยุคใหม่ที่มีชีวิตคู่แต่ (ยัง) ไม่มีลูก ภายใต้คอนเซปต์ “แรงบันดาลใจเกิดได้ทุกตารางเมตร : Inspiration is All Around” บนทำเลสุดฮอตย่านลาดพร้าว ใกล้รถไฟฟ้าสายสีเหลือง สถานีโชคชัย 4 เพียง 550 เมตร ในราคาคุ้มค่าเริ่มต้นเพียง 1.39 ล้านบาท แถมฟรีเฟอร์ฯ แต่งครบ
โดยความโดดเด่นของโครงการ ดิ เอ็กเซล ลาดพร้าว – สุทธิสาร เป็นคอนโดมิเนียมโลว์ไรส์ 8 ชั้น 2 อาคาร ตกแต่งในสไตล์ โมเดิร์น ชิค (Modern Chic) สีสัน สดใส ให้ความรู้สึกนอกกรอบ ตื่นเต้น แหวกแนว แฝงไปด้วยความนำสมัย เพื่อให้เข้ากับวิถีคนเมืองที่ชื่นชอบสังคม โดยห้องชุดมีขนาดตั้งแต่ 1 ห้องนอน 24.50 – 30.10 ตร.ม. และ 1 ห้องนอน พลัส ขนาด 34.70 ตร.ม. ทุกห้องมาพร้อมกับเครื่องปรับอากาศและเฟอร์นิเจอร์ครบครัน (Fully Furnished) สิ่งอำนวยความสะดวกในโครงการ
ได้แก่ คลับเฮ้าส์แยกส่วนกับอาคารที่พักอาศัย ทำให้พื้นที่กว้างขวางขึ้น สระว่ายน้ำ Co – Working Space ฟิตเนสและบ็อกซิ่งโซน ตอบโจทย์เทรนด์คนรุ่นใหม่รักสุขภาพและการออกกำลังกาย ล็อบบี้แยกอาคาร A และ B มั่นใจด้วยระบบความปลอดภัยทางเข้าโครงการเป็นประตู 2 ชั้น (Double Gate) คีย์การ์ด และกล้อง CCTV ทั้งนี้โครงการได้รับการอนุมัติ EIA Approved เป็นที่เรียบร้อย
นอกจากนี้ ยังเป็นการตอกย้ำแผนตามโรดแมพ หลังการเข้าจดทะเบียนในตลาดหลักทรัพย์ เอ็ม เอ ไอ เดินหน้าก้าวสู่การเป็น Top 10 อสังหาฯ แถวหน้าของไทยภายใน 5 ปี พร้อมพัฒนาที่อยู่อาศัยคุณภาพในพื้นที่ศักยภาพ โดยเฉพาะพื้นที่บริเวณใกล้แนวระบบขนส่งมวลชนหลักของกรุงเทพฯ อย่าง BTS และ MRT เพื่อการเดินทางที่สะดวกสบาย ใกล้แหล่งชุมชน และสามารถตอบโจทย์ไลฟ์สไตล์การอยู่อาศัยของกลุ่มคนในสังคมเมือง
นายธนากร กล่าวอีกว่า ในปัจจุบัน บริษัทฯ มียอดขายรอโอน (Backlog) ที่ประมาณ 8,000 ล้านบาท ซึ่งจะทยอยรับรู้ต่อเนื่อง และจะช่วยผลักดันรายได้รวมในปี 2562 เติบโตได้ตามเป้าหมายที่ 4,500 ล้านบาท ซึ่งเป็นอัตราการเติบโตที่ระดับเกือบเท่าตัว จากปีก่อนที่มีรายได้รวม 2,342.97 ล้านบาทตามที่บริษัทฯประมาณการณ์ไว้ ส่วนแนวโน้มผลการดำเนินงานในช่วงไตรมาส 2/2562 นั้น ยังคงเติบโตอย่างต่อเนื่อง เมื่อเปรียบเทียบจากช่วงเดียวกันของปีก่อน โดยบริษัทฯเตรียมแจ้งงบต่อตลาดหลักทรัพย์ฯ ภายในวันที่ 13 ส.ค.นี้ ซึ่งจากอัตราการเติบโตอย่างต่อเนื่องของบริษัทฯ จะเป็นเครื่องตอกย้ำการก้าวสู่ Top 10 อสังหาฯ แถวหน้าของไทยภายใน 5 ปีข้างหน้า


